**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanom dňa 29. mája 2019**

**P r í t o m n í *:*** Ing. Štefan Uhliarik, predseda komisie

 Ing. Peter Kolada, člen komisie

 Ing. Juraj Kurtulík, člen komisie

 Marián Grigeľ, člen komisie

 Ing. Martin Paholek, člen komisie

 Ing. Michal Bedrich, člen komisie

 Ing. Martin Slovík, člen komisie

 Mgr. Slavomír Špitál, člen komisie

 Mgr. Emília Nováková, člen komisie

 Bc. Matej Janotík, člen komisie

**Prizvaní:** Ing. Dušan Jendrašík

 PhDr. Martin Miklušičák

**Prítomní:** Matuš Jancek

Ing. Róbert Sládek

 Ing. Arch. Danica Hollá

**Program**

1. Privítanie a predloženie programu
2. Schvaľovanie programu
3. Informácie o MsZ konané dňa 24.4.2019
4. Čerpanie príspevku TS mesta Námestovo
5. Vozový park mesta Námestovo
6. Výber miestnej dane z ubytovania
7. Prenájmy majetku mesta
8. Čerpanie kapitálových výdavkov na rok 2019
9. Záverečný účet 2018
10. Rozpočtové opatrenia
11. Schválenie zámeru mesta na predaj majetku osobitným zreteľom
12. VZN o dotáciách a grantoch
13. Návrhy a opatrenia členov komisie
14. Záver

***Bod č.1***

Na úvod predseda komisie privítal všetkých členov komisie a predložil návrh programu.

***Bod č.2***

Za predložený návrh  dal hlasovať.

Za: všetci členovia

***Bod č.3***

Predseda komisie informoval členov komisie o priebehu zasadnutia Msz, ktoré sa konalo 24.4.2019. Konštatoval, že predložené podklady o stave plnenia uznesení nie sú v takom stave v akom je očakávanie poslancov od hlavného kontrolóra, ďalej informoval o opätovnom schválení povinnosti MsÚ zverejňovať rozpočtové opatrenia, MsÚ ma dopracovať projekt inžinierskej náročnosti kinosály v súvislosti výmeny vzduchovej jednotky, protipožiarnych dverí , o schválení príspevku na nákup dopravných prostriedkov pre Technické služby , prevod cesty prieťahu 1/78. Požiadavka možnosti doplnenia územného plánu mesta v súvislosti s nadstavbou budovy Marína, súvisí to s tým, že Marína je o 1 poschodie nižšia než je v ÚP, zastupiteľstvo rozhodlo, že môže žiadateľ na svoje náklady vypracovať túto zmenu, ale je otázne či sa im to potom schváli, ďalej bolo prijaté odporúčanie komisii pre deti a mládež, výchovu a vzdelávanie, kultúru a šport začať pracovať na koncepčnom materiáli strategických cieľov a priority v oblasti kultúry, športu. Boli vytvorené 3 podkomisie, navrhujú mestu koncepciu postupných vysporiadaní vlastníckych vzťahov súvisiacich s cestami.

***Bod č.4***

V tomto bode boli predložené informácie o čerpaní poskytnutého príspevku pre Technické služby za rok 2018 a 2019. Po rozsiahlejšej rozprave komisia opätovne konštatovala nedostatočné zdôvodnenie čerpania príspevku.

**Uznesenie 1**.

Komisia pre rozpočet, financie, správu a hospodárenie mesta odporúča riaditeľovi TS do najbližšej komisiepre cestovný ruch, regionálny rozvoj, služby a technickú činnosť v meste pripraviť čerpanie príspevku za zimnú údržbu, čistenie po zimnej údržbe a verejnú zeleň.

ZA: všetci

***Bod č.5***

*p. Koľada*- informoval o spôsobe fungovania vozového parku vo firme v ktorej pracuje, kde využívajú vozový park cez externého dodávateľa a podľa neho mesto by sa malo začať správať podnikateľsky a ekonomicky a na jeho vkus mesto má veľa áut.

*Prednosta MsÚ* odpovedal, že väčšinu áut sme dostali bezodplatne od ministerstva vnútra, tieto sú ročníky 1999-2004, elektromobil máme z environmentálneho fondu získaný v roku 2018.

V žiadnom prípade do budúcna nebudeme riešiť prenájom auta, uvažujeme skôr do budúcna ak nie o obnove vozového parku tak minimálne o zákonom vyradení, v neposlednom rade

eliminovať ho môžeme len do takej miery, aby sme boli schopný zabezpečiť všetky stále služby.

*p. Grigeľ*- nemysli si žeby finančná komisia mala toto riešiť a osobne sa zaoberať každým autom, že sa urobila analýza to je dobré, treba vozový park zoptimalizovať, vyradiť tie staré.

Prednosta MsÚ – na základe konzultácie, obhliadky primátora mesta s riaditeľom TS sa rozhodlo zaradiť do rozpočtu financie na nákup nového traktora , ktorý bude využitý prioritne na zimnú údržbu. V prezentácii tento traktor podrobne aj od prezentoval.

Členovia komisie dali návrh, aby sa TS zaoberali aj možnosťou leazingu.

**Uznesenie 2**

Komisia pre rozpočet, financie, správu a hospodárenie mesta odporúča MsÚ na základe využitia a technického stavu postupne optimalizovať vozový park nie len MsÚ ale aj TS mesta Námestovo.

ZA: všetci

***Bod č.6***

*p. Koľada*- na základe analýzy, ktorú spracoval ohľadom dane z ubytovania je potrebné hľadať model na základe ktorého by bol výber daní vyšší.

**Uznesenie 3**

Komisia pre rozpočet, financie, správu a hospodárenie mesta odporúča MsÚ vykonať kontrolu poskytovateľov ubytovacích služieb v meste Námestovo a porovnať s prihlásenými poskytovateľmi ubytovania, ktorí platia daň z ubytovania do najbližšej komisie cestovného ruchu.

ZA: všetci

***Bod č.7***

V tomto bode boli predložené nájomné zmluvy mesta.

**Uznesenie 4**

Komisia pre rozpočet, financie, správu a hospodárenie mesta odporúča MsÚ doplniť ešte údaje o výmere prenajatých plôch a následne pripraviť prehodnotenie všetkých nájmov mesta.

ZA: všetci

***Bod č.8***

*Prednosta MsÚ* informoval o stave realizovania investičných akcií k dnešnému dňu.

Stavebné práce boli ukončené na ZŠ Slnečná, konkrétne výmena strešnej krytiny, rekonštrukcia strechy, zdravotechniky na tejto škole ešte prebieha, kompletizuje sa dokumentácia na obstaranie špeciálnych učební v ZŠ.

Dokončovacie práce prebiehajú na vybudovaní workoutového parku.

Prebieha dopracovanie projektovej dokumentácie na zateplení budovy MsÚ.

Pri náučnom chodníku čakáme na právoplatnosť rozhodnutia, aby mohla byť podpísaná zmluva medzi Lesmi SR.

Verejné obstarávanie prebieha na výmene protipožiarnych dverí v budove DKN, ukončené verejné obstarávanie prebieha pri rekonštrukcii miestnych komunikácii.

*p. Uhliarik* dal otázku prečo v terajšom opatrení nie je zahrnutá úprava medzi schváleným rozpočtom a skutočnosťou pri ukončenej stavebnej akcii výmeny strešnej krytiny v ZŠ Slnečná. Pri polročnom plnení bude v rozpočte jasné, koľko sa minulo a koľko prostriedkov ostalo v rozpočte mesta informovala p. Rusinová.

*p. Kurtulík*- položil otázku kto bude zodpovedný za verejné obstarávanie a u koho sa zaúčala

*p. Hollá* – položila otázku či ona bude vykonávať verejné obstarávanie bez stavebného vzdelania

prednosta MsÚ – zaúčať sa bude v spolupráci s JK TINA s.r.o

*p. Hollá*- ul. Brezová bolo stretnutie s dotknutými vlastníkmi požiadavka mesto 12m oni maximálne 8m požiadavka bola dohodnúť sa na kompromise medzi obidvoma stranami. Súhlasia s kompromisom 10m

*p. Hollá* -v akom stave sú nevysporiadane cesty

*p. Nováková* upozornila na dieru pri Tempe, následne bola informovaná, že TS akonáhle sa zlepší počasie majú za úlohu to opraviť

*p. Uhliarik* - je dôležité, aby investične akcie boli sledované a nech sa urobia hlavne cesty, ktoré sú v zlom stave a sú v rozpočte

Ďalej bola diskusia ohľadom nemotorovej dopravy

*p. Grigeľ* - je potrebné zistiť a vyvinúť nejaké úsilie, aby sa v tejto veci pokračovalo

Komisia odporúča prednostovi poslať v excelovskej tabuľke všetkým poslancom komplexne všetky investície a to schválený rozpočet, skutočnosť a harmonogram plnenia kapitálových výdavkov

***Bod č.9***

*p. Rusinová* informovala komisiu o celoročnom hospodárení za rok 2018, záverečný účet bol spracovaný v súlade so zákonom a bude predložený na schválenie MsZ tak ako bol spracovaný, zverejnený bude 3.6.2019. V materiáloch pre MsZ bude súčasťou Záverečného účtu aj stanovisko kontrolóra a výrok audítora.

*p. Uhliarik* – komisie by už v letných mesiacoch mali pracovať na materiáloch, ktoré im budú predložené od subjektov, ktoré budú žiadať finančné prostriedky a v 10 mesiaci by mal byť 1 bod komisie ohľadom návrhu rozpočtu na roky 2020-2023.

**Uznesenie 5**

Komisia pre rozpočet, financie, správu a hospodárenie mesta odporúča prijať Záverečný účet bez výhrad a zároveň odporúča rozpočet na roky 2020-2022 zostaviť tak, aby hlavne kapitálový rozpočet bol zaťažovaný reálne realizovateľnými akciami v danom roku. Kapitálové výdavky zaraďovať do rozpočtu reálne.

ZA: všetci

***Bod č.10***

*p. Rusinová* v tomto bode predložila zostavený návrh rozpočtového opatrenia vedením mesta.

**Uznesenie 6**

Komisia pre rozpočet, financie, správu a hospodárenie mesta odporúča prijať toto opatrenie s výhradami a to

realizáciu kinosály v dome kultúry uskutočniť po schválení výzvy,

realizáciu havarijného stavu vstupnej chodby v ZŠ Komenského až po schválení dotácie z rozpočtu ministerstva školstva,

modernizáciu hasičskej zbrojnice až po schválení vyhlasovateľom výzvy MVSR,

navýšenie na rekonštrukciu zdravotechniky, sociálnych zariadení a rozvodov v MŠ Veterná po obhájení a presvedčení navýšenia v rozpočte na zasadnutí MsZ vedúcou výstavby.

Nákup traktora pre TS z rozpočtu mesta komisia neodporúča. Komisia nákup nezavrhuje, riaditeľ TS musí zdokladovať potrebu nákupu, zdôvodniť jeho účelnosť a efektívnosť pre mesto.

ZA: všetci

***Bod č.11***

Schválenie zámeru mesta o odpredaj budov CZŠ, MŠ a školskej družiny s priľahlými pozemkami osobitným zreteľom Rímskokatolíckej Cirkvi, farnosť Námestovo.

**Uznesenie 7**

Komisia pre rozpočet, financie, správu a hospodárenie mesta odporúča prijať tak ako bolo predložené v komisii.

ZA: 5 členov, Zdržali sa 4 členovia, Proti : 1 člen

***Bod č.12***

*K VZN o dotáciách č. 2/2006*

**Uznesenie 8**

Komisia pre rozpočet, financie, správu a hospodárenie mesta odporúčazmeniť v pôvodnom nariadení, len zmenu nového znenia komisii a doplnenie nových bodov, tykajúcich sa len grantov.

*ZA: všetci*

*Zapísala: Mgr. Katarína Rusinová*

 ***Ing. Štefan Uhliarik***

 *predseda komisia*